text: Rockere fængslet for vold
  25 november 2011 kl. 09.37
  Et medlem af Bandidos og et medlem af Hells Angels er blevet varetægtsfængslet de næste fire uger ved retten i Esbjerg.  
   
  Den 22-årige Bandidos-rocker er sigtet for vold og trusler mod et vidne.
  Han var desuden i besiddelse over 300 gram amfetamin og en revolver, da politiet foretog en ransagning af hans hjem, skriver jp.dk.
   
  Den 38-årige Hells Angel-rocker er sigtet for grov vold.
  Politiet mener, at han var fører af en bil, der i juli 2011 med vilje påkørte en mand i Esbjerg.
  Påkørslen skete i forbindelse med et bandeslagsmål.
  